Document ID: 31999R2098

KOMMISSIONENS FORORDNING (EF) Nr. 2098/1999
af 1. oktober 1999
om ændring af forordning (EF) nr. 1685/95 om en ordning med udstedelse af eksportlicenser for vin
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 822/87 af 16. marts 1987 om den fælles markedsordning for vin(1), senest ændret ved forordning (EF) nr. 1677/1999(2), særlig artikel 52, stk. 3, og artikel 55, stk. 8, og
ud fra følgende betragtninger:
(1) Med henblik på en revurdering af restitutionsordningen og en gennemgang af forvaltningsordningen for eksportlicenser bør der foretages en vurdering af situationen på vinmarkedet i begyndelsen af høståret 1999/2000 samt en detaljeret vurdering af restitutionsordningen og ordningen med ansøgning om og udstedelse af eksportlicenser i denne sektor; der bør derfor fastsættes en tilstrækkelig lang betænkningstid, inden der kan indgives ansøgninger om eksportlicenser, for at undgå, at høståret begynder, inden det har været muligt at foretage tilpasningerne af den pågældende ordning; datoen for indgivelse af nye ansøgninger bør derfor udskydes fra den 8. oktober til den 15. oktober 1999; der bør derfor foretages en ændring af Kommissionens forordning (EF) nr. 1685/95(3), senest ændret ved forordning (EF) nr. 1610/1999(4);
(2) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I sidste punktum i artikel 1a, stk. 3, i forordning (EF) nr. 1685/95 ændres datoen den "8. oktober" til den "15. oktober".
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. oktober 1999.

Labels: 3
6